wickkiey/tamil-wikipedia-chunked huggingface dataset:
# ஒலிய காபன்சிஸ்

## பண்புகள்

இது பெரிய உண்ணக்கூடிய பழங்களைக் கொண்டிருக்கிறது. இந்த மரத்தின் கட்டை கடினமானதாகவும் கனம் மிக்கதாகவும் வேலை செய்யக் கடினமாகவும் இருக்கும், இருப்பினும் இது கலைப்பொருட்கள் செய்யப் பயன்படுகிறது.  
கின்னஸ் உலக சாதனைகள் பட்டியலில் இந்த மரம் உலகின் மிகவும் கனமான மரக்கட்டையைக் கொண்டது எனக் குறிக்கப்பட்டுள்ளது. இதன் சாரடர்த்தி 1.49 ஆக கருப்பு நிலக்கரிக்கு இணையாக உள்ளது.
# காய்கறி

, இந்தியா வில் விற்பனைக்கு வைக்கப்பட்டிருக்கும் பழம் மற்றும் காய்கறிகள் ]]
**காய்கறி** (**மரக்கறி**) எனப்படுவது மனிதர்களால் உணவாக உட்கொள்ளப்படும் எந்த ஒரு தாவரத்தின் பகுதியையும் குறிக்கும். ஆனால் இவற்றுள் பழங்கள், விதைகள், மூலிகைகள் போன்றவை அடங்காது.  
சில காய்கறிகள் சமைக்காது பச்சையாகவே உண்ணப்படுகின்றன. நற்பதமான காய்கறிகளை சமைப்பதற்கு முன்னால் பச்சையாக உண்ணலாம். அதே வேளை சில சமைத்தே உண்ணப்படுகின்றன. சமைக்கும் போது அவற்றிலுள்ள இயற்கை நஞ்சு அழிவதுடன் நுண்ணுயிரிகளும் அழிகின்றன. ஆயினும் சமைப்பதால் காய்கறிகளிலுள்ள போசணைக் கூறுகள் அழிவுற வாய்ப்புள்ளது, சமைத்து உண்ணப்படும் காய்கறிகள்: கத்தரி, பழுக்காத தக்காளி, உருளைக் கிழங்கு, அவரைவகைகள்.  
ஆரோக்கியமான உணவிற்கு காய்கறிகள் சேர்க்கப்படுதல் நல்லது. அப்படி செய்வதால் இதய நோய்கள் மற்றும் புற்று நோய்கள் வராமல் தடுக்கும். காய்கறிகளில் பல வகைகள் உண்டு. இலை வகை, பூக்கள் வகை, வேர் வகைகள்.
# காய்கறி

## போசணைகள்

காய்கறிகள் முதன்மை உணவின் பகுதியாகவும் நொறுக்குத்தீனிகளாவும் எனப் பல்வேறு வகைகளில் உள்ளெடுக்கப் படுகின்றன. இதன் ஊட்டச்சத்து உள்ளடக்கம் மாஅறுபட்டபோதிலும் பொதுவாக குறைந்தளவு புரதம் மற்றும் கொழுப்பைக் கொண்டதாகும், ஆயினும் உயிர்ச்சத்து A, உயிர்ச்சத்து K மற்றும் உயிர்ச்சத்து B6, முதலான உயிர்ச்சத்துக்களையும் உயிர்ச்சத்து முன்னோடிகளையும் போசணைக் கனிப்பொருள் காபோவைதரேட்டு முதலானவற்றை பெருமளவு கொண்டுள்ளது. இது தவிர காய்கறிகள் கொண்டுள உயிர் வேதிப் பொருட்கள் உயிர் வளியேற்ற எதிர்ப்பொருள்,மற்றும் பாக்டீரியா, பங்கசு, தீநுண்மம் முதலானவற்றை எதிர்க்கக் கூடியவையாகவும் உள்ளன. சில மரக்கறிகள் சமிபாட்டுத் தொகுதியின் செயற்பாட்டுக்கு அவசியமான கூறுகளையும் கொண்டிருப்பதாகக் கூறப்படுகின்றது.  
இருப்பினும், காய்கறிகள் சொலனின், சகொனினெ முதலான நச்சுப்பொருள்கள் மற்றும் எதிர்ப் போசணைக் கூறுகளையும் கொண்டுள்ளன. அத்துடன் நொதிய நிரோதிகளான கொலினத்தரேசு (cholinesterase) , புரெடியேசு (protease), அமிலேசு (amylase) மற்றும் சயனைடு ,ஒட்சாலிக் காடி முதலானவற்றையும் கொண்டுள்ளன
# ராமகொண்டஅள்ளி

**ராமகொண்டஅள்ளி ** (*Ramakondahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643659. இது ராமகொண்டஅள்ளி ஊராட்சிக்கு உட்பட்டது.
# ராமகொண்டஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், பென்னாகரத்தில் இருந்து 23 கிலோமீட்டர் தொலைவிலும், சென்னையில் இருந்து 340 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது.
# ராமகொண்டஅள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1786, மொத்த மக்கள் தொகை 6635,. இதில் 3548 ஆண்களும்,3087 பெண்களும் அடங்குவர். கிராமத்தில் மொத்தம் கல்வியறிவு பெற்றவர்கள் விகிதம் 53.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பாய்சின் கதிர்வீச்சு நுண்ணளவி

**பாய்சின் கதிர்வீச்சுநுண்ணளவி** (*Boys' Radiomicrometer*) என்பது அகச்சிவப்புக் கதிர்வீசலின் விகிதத்தை அளப்பதற்குப் பயன்படும் ஒரு கதிர்வீச்சுமானி ஆகும். இதனை சர் சார்லசு வெர்னான் பாய்சு என்பவர் 1889 இல் வடிவமைத்தார். கேம்பிரிட்ச் அறிவியல் உபகரணங்கள் தயாரிப்பு நிறுவனத்தால் தயாரிக்கப்பட்டது. ஒரு வெப்ப இரட்டை மற்றும் கால்வனாமீட்டர் ஆகிய இரண்டின் சேர்க்கையால் உருவாக்கப்பட்டதே இக்கருவி ஆகும். இந்த வெப்ப இரட்டையானது பிசுமத் மற்றும் ஆண்டிமனியால் ஆனது. இந்த சாதனம் அகச்சிவப்பு கதிர்வீச்சைக் கண்டறிவதில் நிபுணத்துவம் பெற்றது, இது கதிர்வீச்சின் அளவை வெப்பமாக நாம் உணரலாம்.  
அகச்சிவப்பு ஒளியானது வெப்ப இரட்டை மீது குவிக்கப்படும் போது, வெப்பமாக்கல் சுருள் வழியாக ஒரு சிறிய மின்னோட்டத்தை உருவாக்குகிறது. இது குதிரைலாட வடிவக் காந்தத்தின் நிரந்தர காந்தப்புலத்துடன் தொடர்பு கொள்வதன் காரணமாக சுழலத் தொடங்குகிறது. இணைக்கப்பட்ட கண்ணாடியால் பிரதிபலிக்கும் ஒளியின் நிலையில் ஏற்படும் மாற்றத்தைக் கவனிப்பதன் மூலம் பயனர் சுருளின் சிறிய சுழற்சியை அளவிட முடியும்.  
இக்கருவியின் உணர்திறன் மற்றும் துல்லியத்தை அதிகரிக்க, வெப்பஇரட்டை மற்றும் கண்ணாடியை இடைநிறுத்துவதற்கு பாய்ஸிற்கு மெல்லிய, ஒளி இழை தேவைப்பட்டது. 1 மைக்ரானுக்கும் குறைவான விட்டம் கொண்ட குவார்ட்சின் மெல்லிய இழைகளை உருவாக்கும் தனித்துவமான முறையை அவர் உருவாக்கினார். இந்த இழைகளை உருவாக்க, பாய்ஸ் குவார்ட்சின் ஒரு முனையை அம்புக்குறியுடன் இணைத்து, மற்றொன்றை சரி செய்தனர். பின்னர் அவர் நைட்ரஸ் ஆக்சைடு சுடரைப் பயன்படுத்தி குவார்ட்சை வெப்பப்படுத்தினார்.
# காயத்ரி சக்ரவர்த்தி ஸ்பிவாக்

**காயத்ரி சக்ரவர்த்தி ஸ்பிவாக்** ( Gayatri Chakravorty Spivak பெங்காலி: গায়ত্রী চক্রবর্তী সিপিভাক, பிறந்தது 24 பிப்ரவரி 1942) என்பவர் இந்திய அறிஞர், இலக்கிய தத்துவவாதி, மற்றும் பெண்ணிய விமர்சகர். இவர் கொலம்பியா பல்கலைக்கழகத்தில் பல்கலைக்கழகப் பேராசிரியராக உள்ளார், அங்கு அவர் ஒப்பீட்டு இலக்கியம் மற்றும் சங்கத்தின் நிறுவனர் உறுப்பினராக உள்ளார்.  
"மிகவும் செல்வாக்கு பெற்ற காலக்காலிய அறிவாளிகளில் ஒருவராக" கருதப்பட்ட ஸ்பிவாக், "கன் தி தி சால்லரின் ஸ்பீக்க் ?," என்ற கட்டுரையையும், ஜாக் டிரிடாவின் டி லா கிராமிமாலஜிஜியின் அறிமுகத்தையும் அறிமுகப்படுத்தினார்.2012 இல், "உலகளாவிய உலகத்துடன் தொடர்புடைய அறிவார்ந்த காலனித்துவத்திற்கு எதிரான மனிதநேயங்களுக்கு ஒரு முக்கிய தத்துவவாதி மற்றும் கல்வியாளர்" என்று கலை மற்றும் மெய்யியலில் கியோட்டோ பரிசு வழங்கப்பட்டது. 2013 இல், இந்தியக் குடியரசு இவருக்கு பத்ம பூசண் விருது வழங்கி கவுரவித்தது.
# காயத்ரி சக்ரவர்த்தி ஸ்பிவாக்

## பிறப்பும் படிப்பும்

இந்தியாவின் கொல்கத்தாவில் பரேஸ் சந்திரா மற்றும் சிவான சக்ரவர்த்தி ஆகியோருக்கு காயத்ரி சக்ரவர்த்தி பிறந்தார். ஸ்பிவாக்கின் பெரிய தாத்தா பிரதாப் சந்திர மஜூம்தர் ஸ்ரீ ராமகிருஷ்ணாவின் மருத்துவர் ஆவார். அவரது தந்தையான பரேஷ் சந்திர சக்ரவர்த்தி ஸ்ரீ சரதா தேவியால் தீக்ஷை கொடுக்கப்பட்டார். மசெயின்ட் ஜான்ஸ் மறைமாவட்டப் பெண்கள் உயர்நிலைப்பள்ளியில் தனது இரண்டாம் நிலை கல்வி முடிந்தபின், ஸ்பிவக் கொல்கத்தாவின் பிரசிடென்சி கல்லூரியில் கொல்கத்தா பல்கலைக்கழகத்தில் பட்டப்படிப்பில் கலந்து கொண்டார். அவர் 1959 இல் பட்டம் பெற்றார். ஸ்பிவக் கார்னெல் பல்கலைக்கழகத்தில் பயின்றார், அங்கு அவர் ஆங்கிலத்தில் தனது எம்.ஏ.வை நிறைவு செய்தார் மற்றும் தெல்லுரைட் ஹவுஸில் உறுப்பினராக தேர்ந்தெடுக்கப்பட்ட முதல் பெண்மகர்களில் ஒருவர். கரோனிலிருந்தே ஒப்பீட்டு இலக்கியத்தில் தனது இளநிலை டி.டி.வைத் தொடர்ந்தார், அதே சமயம் அயோவா பல்கலைக்கழகத்தில் கற்பித்தார். பால் டி மேன் அறிவுறுத்திய அவரது விவாதம், W.B. இல் இருந்தது. Yeats மற்றும் Myself Must I Remake: தி லைஃப் அண்ட் பொயட்ரி ஆஃப் W. W. ஈட்ஸ். [8]
# காயத்ரி சக்ரவர்த்தி ஸ்பிவாக்

## செயல்பாடுகள்

ஜாக்கஸ் தெரிதா என்ற பிரெஞ்சு சிந்தனையாளரின் இலக்கண நூல் ஒன்றை (ஆப் கிராம்மடாலஜி) ஆங்கிலத்தில் மொழி பெயர்த்தார். ஒடுக்கப்பட்டோர் பேச இயலுமா? என்று இவர் எழுதிய ஆய்வுக் கட்டுரை பிரபலமானது. சமூகவியல், தத்துவம், பெண்ணியம் போன்ற துறைகள் தொடர்பான நூல்கள் எழுதியுள்ளார்.
# மீ மின்னோட்டம்

**மீ மின்னோட்டம்** ( supercurrent ) என்பது ஒரு மீக்கடத்துதிறன் கொண்ட மின்னோட்டம் ஆகும். அதாவது மின்னோட்டம் எந்தவித இழப்பும் இல்லாமல் பாயும்.சில நிபந்தனைகளின் கீழ், மீ கடத்துத்திறன் அல்லாத உலோகங்களில் நுண்ணிய சிறிய மின்சாரம் சிதறாமல் பாயலாம். இருப்பினும், அத்தகைய சரியான கடத்திகளில் உள்ள மின்னோட்டங்கள் மீ மின்னோட்டங்கள் என்று அழைக்கப்படுவதில்லை, ஆனால் அவை நிலையான மின்னோட்டங்கள் என அழைக்கப்படுகின்றன.
# ஊட்டி குதிரைப்பந்தயத் திடல்

**ஊட்டி குதிரைப்பந்தயத் திடல்** *(Ooty Racecourse)* தமிழ்நாட்டின் நீலகிரி மாவட்டத்திலுள்ள ஊட்டியில் ஓர் உயர்நிலத்தில் கட்டப்பட்டுள்ள குதிரைப்பந்தயத் திடல் ஆகும். கோடைகால பந்தயங்களுக்காக கடல் மட்டத்திலிருந்து 2,268 மீட்டர் உயரத்தில் நகரத்தின் மையப்பகுதியான ஊட்டி தொடர்வண்டி நிலையத்திற்கு அருகில் இத்திடல் அமைந்துள்ளது.  
இத்திடலின் 100 ஆண்டு கால வரலாறு குறிப்பிடத்தக்க பல அரிய தனித்தன்மைகளை தன்னுள்ளே கொண்டுள்ளது. ”அறுபதுகளின் மத்தியில் நான் ஊட்டி குதிரைப் பந்தயத்தின் தீவிர ரசிகன் ஆக இருந்தேன். தொகுதி 1 ஊட்டி குதிரைப் பந்தயத்தை 1995 ஆம் ஆண்டு மே மாதம் 7 ஆம் நாள் எம்.ஏ.எம். இராமசாமி தன்னுடைய குதிரையான கிரேட் சிபெக்டக்கல் மூலம் வெற்றியை ஈட்டியது மறக்க முடியாத ஒரு மிகப்பெரிய கின்னசு சாதனையாகும் என்று குதிரைப்பந்தய ஆர்வலரும் ஊட்டி நகர பழங்குடியினருமான கே. பீமன் என்பவர் தெரிவித்தார்.  
1980 ஆம் ஆண்டுகள் இத்திடலின் பிரமாண்டமான வளர்ச்சியைக் காண முடிகிறது. இக்காலத்தை ஊட்டி குதிரைப் பந்தயத்தின் பொற்காலம் என்று குறிப்பிடலாம். இக்காலத்தில் சூன் மாதம் வரையில் பந்தயப் பருவம் நீட்டிக்கப்பட்டது. இதனால் நீல மலையில் சுற்றுலா என்பதைத் தாண்டி ஆயிரக்கணக்கான கோடைக்கால வேலை வாய்ப்புகள் இணைப்பை உருவாகின. தொழில்முறை பந்தய வீர்ர்கள் பந்தயத்தை எதிர் நோக்கி இங்கு தங்கத் தொடங்கினர்.  
கொளுத்தும் வெயிலின் தாக்கத்திலிருந்து தங்களைக் காத்துக்கொள்வதற்காக பாரம்பரியமாக மக்கள் சுற்றுலா வரும் ஏப்ரல் முதல் சூன் வரையிலான கோடைக்காலப் பருவத்தில் குதிரைப் பந்தயங்கள் இங்கு நடத்தப்பட்டன. இந்த பந்தயத்திடல் ஊட்டியின் மத்தியில் 55 ஏக்கர் பரப்பளவில் 2.4 கிலோமீட்டர் நீளம் கொண்ட்தாக அமைந்துள்ளது. இந்தியாவிலுள்ள மிகவும் புகழ்பெற்ற குதிரைப் பந்தய மைதானங்களில் ஊட்டி குதிரைப் பந்தய மைதானமும் ஒன்றாகும். நீலகிரி தங்கக் கோப்பை குதிரைப் பந்தயம் இங்கு நடத்தப்படும் பந்தயங்களில் பாரம்பரியமாகப் புகழ்பெற்றதும் பிரபலமானதுமான பந்தயமாகும்.  
இந்தப் பந்தயத் திடலின் 125 கால நிறைவு காரணமாக 2011 ஆம் ஆண்டில் நூற்றாண்டைக் கடந்த வெள்ளிவிழா கோப்பை சிறப்பு குதிரைப் பந்தயம் ஒன்று நடத்தப்பட்டது. ஒரு தோட்டத்தை உருவாக்கவும் பேச்சுவார்த்தைகள் நடந்தன.
இக்குதிரைப் பந்தயத் திடலில் மார்ச் 2011 ஆம் ஆண்டில் ஒரு தீ விபத்து ஏற்பட்டது. சிகரெட்டு இத்தீவிபத்திற்கான காரணமாக இருக்கலாம் என்றும் நம்பப்பட்டது. ஆனால் விபத்தில் குதிரைகளுக்கு எந்த பாதிப்பும் ஏற்படவில்லை.
# கழுகு, காத்தாடி

டே அர்ன்ட் (ஆங்கிலம்: The Eagle) என்பது நெதர்லாந்தின் வட ப்ராபண்ட் மாகாணத்தில் வோவ், ரூசெண்டெல்லில் உள்ள Akkerstraat 11 இல் அமைந்துள்ள ஒரு காற்றழுத்தமாகும். ஒரு செயற்கை மலை மீது 1811 ஆம் ஆண்டு கட்டப்பட்டது, காற்றாலை ஒரு கிஸ்ட்ரிமில் செயல்பட்டது. ஆலை ஒரு கோபுரம் ஆலை போல் கட்டப்பட்டது மற்றும் அதன் நடுக்கங்கள் 25.85 மீட்டர் (84.8 அடி) இடைவெளியைக் கொண்டுள்ளன. ஆலை ஒரு தேசிய நினைவுச்சின்னமாகும் (nr 39624) 24 ஜூன் 1971 முதல்.
# கழுகு, காத்தாடி

## வரலாறு

1811 ஆம் ஆண்டில், ஜாகுலாஸ் ஏர்டனின் கட்டளையால் இந்த ஆலை கட்டப்பட்டது. இவர் ஒரு உள்ளூர் மில்லைப் பயன்படுத்த வேண்டிய கடமை, பிரெஞ்சு புரட்சியாளர்களால் நிறுத்தி வைக்கப்பட்ட ஒரு முறை, மொலாண்டுவங்கிற்குப் பிறகு ஒரு மில்லை உருவாக்க வாய்ப்பு கிடைத்தது. ஆலை 1825 இல் எரிந்தது மற்றும் அதே ஆண்டில் மீண்டும் கட்டப்பட்டது. 1914 ஆம் ஆண்டில், ஏய்டன் குடும்பம் ஆலை விற்றது ஜாகுபஸ் பாட்டர்ஸுக்கு விற்றது, அதன் குடும்பம் இன்னும் ஆலைக்கு சொந்தமானது
# கழுகு, காத்தாடி

## பொது அணுகல்

ஆலை இன்னும் பயன்படுத்தப்பட்டு, செவ்வாய் மற்றும் சனிக்கிழமைகளில் 10:00 மணி முதல் 16:00 வரை பொதுமக்கள் பார்வைக்கு திறக்கப்பட்டுள்ளது.
# ஆளூர் ஷா நவாஸ்

**ஆளூர் ஷா நவாஸ்** (இயற்பெயர்: ஜெ.முகம்மது ஷா நவாஸ்) (ஏப்ரல் 22, 1982) தமிழ்நாடு, கன்னியாகுமரி மாவட்டம் ஆளூர் கிராமத்தில் பிறந்தவர். இளம் அரசியல்வாதியும், ஊடகவியலாளரும், எழுத்தாளரும், பேச்சாளரும், விடுதலைச் சிறுத்தைகள் கட்சியின் மாநில துணைப் பொதுச் செயலாளரும், நாகப்பட்டினம் (சட்டமன்றத் தொகுதி) உறுப்பினரும் ஆவார்.
# ஆளூர் ஷா நவாஸ்

## வரலாறு

இவர் 1982ம் ஆண்டு ஏப்ரல் மாதம் 22 ஆம் தேதி, தமிழ் நாட்டின் கன்னியாகுமரி மாவட்டத்தில் உள்ள ஆளூர் என்னும் ஊரில் பிறந்தார். இவர் தந்தை ஜெய்னுல் ஆபிதீன், தாயார் - ராபியத் பீவி ஆவர். இவருக்குத் தங்கை ஒருவரும் இருக்கிறார். இவர் துணைவியார் பர்வீன், மற்றும் மகன் முஹம்மது ரைஹான், மகள் அஸ்ரா ஆவர். கலை, இலக்கிய ஈடுபாடு கொண்டவர். அம்பேத்கர், பெரியார் கொள்கையில் பிடிப்பு கொண்டவர். ஆதிக்க எதிர்ப்பு, சுரண்டல் எதிர்ப்பு, ஒடுக்குமுறை எதிர்ப்பு, சமத்துவம், சமூக நீதி பாதுகாப்பு ஆகியவற்றை இலக்காகக் கொண்டவர்.  
பள்ளிப் படிப்பை ஆளூர் மற்றும் தக்கலையில் பயின்றார். இதழியலில் பட்டயப் படிப்பு முடித்துள்ளார். விடுதலைச் சிறுத்தைகள் கட்சியின் மாநில துணைப் பொதுச் செயலாளர் ஆவார். தொலைக்காட்சி விவாதங்களில் பங்கேற்று வருகிறார். ஆவணப்பட இயக்குநரும், ஊடகவியலாளரும், எழுத்தாளரும், பேச்சாளரும் ஆவார். 'குருதியில் நனையும் காலம்' எனும் நூலையும் எழுதியுள்ளார். குன்னம் சட்டமன்றத் தொகுதிக்கு 16, மே 2016 அன்று நடைபெற்ற தேர்தலில் விடுதலைச் சிறுத்தைகள் கட்சியின் சார்பில் போட்டியிட்டு, 19, 853 வாக்குகள் பெற்றார். 2021 சட்டமன்றத் தேர்தலில் நாகப்பட்டினம் தொகுதியில் போட்டியிட்டு 66,281 வாக்குகள் பெற்று, 7238 வாக்குகள் வித்தியாசத்தில் வெற்றி பெற்றார். தமிழ்நாடு சட்டமன்றப் பேரவையின் மதிப்பீட்டுக் குழு உறுப்பினராகவும், பொது நிறுவனங்கள் குழு உறுப்பினராகவும் இருந்துள்ளார். தற்போது தமிழ்நாடு சட்டமன்றப் பேரவை பொதுக் கணக்குக் குழு உறுப்பினராகவும், தமிழ்நாடு வக்பு வாரிய உறுப்பினராகவும் செயலாற்றி வருகிறார்.
# ஆளூர் ஷா நவாஸ்

## திருமணமும், குடும்பமும்

இவர் பர்வீன் என்பவரைத் திருமணம் செய்து கொண்டார். இவருக்கு முகம்மது ரைஹான் என்னும் மகன், அஸ்ரா என்னும் மகள் உள்ளனர். 1999ம் ஆண்டு சென்னைக்கு வந்த இவர், குடும்பத்துடன் சென்னை எழும்பூரில் வசித்து வருகிறார்.
# ஆளூர் ஷா நவாஸ்

## விருதுகள்

- 2006-இல் நிழல் திரைப்பட இயக்கம் வழங்கிய சிறந்த ஆவணப்பட இயக்குநருக்கான விருது.
- 2017-இல் கனடாவில் கனடா தமிழ்ச் சங்கம் நடத்திய தமிழர் மரபு மாநாட்டில் வழங்கப்பட்ட 'தமிழ் மரபுக் காவலர்' பட்டம்.
- 2018-இல் அமெரிக்காவில் பெரியார் அம்பேத்கர் படிப்பு வட்டம் வழங்கிய 'சமூகநீதிக்கான செயல்' விருது.
- 2019 -இல் தென் கொரியாவில், தமிழ் கலை இலக்கிய விழாவில், கொரிய தமிழ்ச் சங்கம் வழங்கிய 'சமூகப் பண்பாளர்' விருது.
- பகுஜன் சமாஜ் கட்சி தமிழ்நாடு வழங்கிய சிறந்த அரசியல் பணிக்கான 'அம்பேத்கர் பேரொளி' விருது.
- தஞ்சை அஞ்சுமன் அறிவகம் வழங்கிய 'ஊடகச் செம்மல்' விருது.
- குவைத் தாய்மண் அமைப்பு வழங்கிய 'இளம்பிறை' விருது.
- குவைத் தந்தை பெரியார் நூலகம் வழங்கிய 'சமூகநீதிப் போராளி' விருது.
- சென்னை பிலாலியா அரபிக் கல்லூரி வழங்கிய 'இளம் எழுத்தாளர்' விருது.
- தமிழக அரசியலுக்குப் பொலிவு தரும் புதிய முகம்" என்று "தி இந்து" ஆங்கில நாளிதழ் இவரைப் பற்றி கட்டுரை தீட்டி புகழாரம் சூட்டியது.
- "கலாமின் பாதையில் களத்தில் நூறு இளைஞர்கள்" என்று ஆனந்த விகடன் தேர்வு செய்த 100 பேரில் இவரும் ஒருவர்.
- அமெரிக்க அரசின் கல்வி மற்றும் கலாச்சாரப் பிரிவின் சார்பில், சர்வதேச இளம் தலைவர்களில் ஒருவராக தேர்வு செய்யப்பட்டு 2014-இல் அமெரிக்காவுக்கு அழைக்கப்பட்டவர்.
- டொரோண்டோ மாநகர சபை (Toronto City Council) உள்ளிட்ட, கனடா நாட்டின் அரச அவைகளால் சிறப்பிக்கப்பட்டவர்.
# ஆளூர் ஷா நவாஸ்

## செயற்பாடுகள்

- விடுதலைச் சிறுத்தைகள் கட்சியின் துணைப் பொதுச் செயலாளராகவும், 'தமிழ்ப் பேரவை' எனும் பன்னாட்டு தமிழ் அமைப்பின் ஒருங்கிணைப்பாளராகவும் செயலாற்றி வருகிறார்.
- அமெரிக்கா, கனடா, இங்கிலாந்து, சிங்கப்பூர், மலேசியா, இலங்கை, ஐக்கிய அரபு அமீரகம், குவைத், கத்தர், ஓமன், சவூதி அரேபியா, தாய்லாந்து, உகாண்டா, தென் கொரியா, ஜப்பான் உள்ளிட்ட பல்வேறு நாடுகளுக்கும் பயணித்துஉரையாற்றி உள்ளார்.
- தமிழ்த் தொலைக்காட்சி ஊடக விவாதங்களில் தொடர்ந்து பங்கேற்று வருகிறார்.
- 2016 தமிழ்நாடு சட்டப் பேரவை தேர்தலில் வி.சி.க சார்பில் குன்னம் தொகுதியில் போட்டியிட்டு, தி.மு.க, அ.தி.மு.க போன்ற பெரிய கட்சிகளின் துணையின்றி 20,000 வாக்குகளைப் பெற்றார். தேர்தல் வரவு செலவு கணக்கை சமூக வலைதளத்தில் வெளியிட்டார். "தமிழக அரசியலில் இப்படியும் ஓர் அதிசயம்" என்று இவரைப் பற்றி ஆனந்த விகடன் வியந்து எழுதியது.
- 2021 சட்டமன்றத் தேர்தலில் நாகப்பட்டினம் தொகுதியில் போட்டியிட்டு 66,281 வாக்குகள் பெற்று, 7238 வாக்குகள் வித்தியாசத்தில் வெற்றி பெற்றார்.
- தமிழ்நாடு சட்டமன்றப் பேரவையின் பொதுக் கணக்குக் குழு உறுப்பினராகவும், தமிழ்நாடு வக்பு வாரிய உறுப்பினராகவும் செயலாற்றி வருகிறார்.
- தமிழ்நாடு சட்டமன்றத்தில் இவர் எழுப்பிய பல கோரிக்கைகள் அரசின் திட்டங்களாக செயல்வடிவம் பெற்றுள்ளன. குறிப்பாக அனைத்துப் பள்ளிகளிலும் காலை உணவு திட்டம் கொண்டுவரப்பட வேண்டும் என்று இவர் பேசினார். அத்திட்டம் இந்தியாவிலேயே முதல் முறையாக தமிழ்நாட்டில் இப்போது நடைமுறைக்கு வந்துள்ளது.  
அதுபோல், பல்கலைக்கழக துணைவேந்தர்களை நியமிக்கும் அதிகாரம் ஆளுநருக்கு இருக்கக் கூடாது; மாநில அரசுக்கு தான் இருக்க வேண்டும் என்று பேசினார். அதன்படி தமிழ்நாடு அரசால் மசோதா கொண்டுவரப்பட்டது.  
மேலும், நாகப்பட்டினம் தொகுதி சார்ந்து பல்வறு கோரிக்கைகளை சட்டமன்றத்தில் எழுப்பி, அதன்மூலம் நிறைய திட்டங்களை நாகைக்கு கொண்டு வந்துள்ளார்.
.
- ஆளூர் ஷாநவாஸ் எழுதிய கட்டுரைகளைத் தொகுத்து 'குருதியில் நனையும் காலம்' எனும் நூலை 'உயிர்மை' பதிப்பகம் வெளியிட்டுள்ளது.
- .காயிதே மில்லத் அவர்களின் வாழ்க்கை வரலாற்றை ஆவணப்படமாக எடுத்துள்ளார்.
# குக்கூ காட்டுப்பள்ளி

குக்கூ காட்டுப்பள்ளி என்பது தமிழ்நாட்டில் கிருஷ்ணகிரி மாவட்டத்தில் புளியனூர் கிராமத்தில் அமைத்திருக்கும் சூழலியல் பள்ளி ஆகும். இப்பள்ளியை குக்கூ அமைப்பைச் சார்ந்தவர்கள் தொடங்கியுள்ளனர்.
# குக்கூ காட்டுப்பள்ளி

## தோற்றம்

குக்கூ காட்டுப்பள்ளி குக்கூ குழந்தைகள் வெளியின் சிவராஜ், பீட்டர் ஜெயராஜ் போன்றோரால் 2016 ஆம் ஆண்டு தொடங்கப்பட்டது. வானுயர்ந்த கட்டடங்கள் என்றில்லாமல் இயற்கையான சூழலில் சிமெண்ட் மணல் பயன்படுத்தாமல் அங்குள்ள களிமண்ணைப் பயன்படுத்தி கட்டப்பட்டுள்ளது. இயற்கையோடு வாழ் இயற்கைக்குத் திரும்பு என்பதையே இலக்காகக் கொண்டு செயல்படும் இப்பள்ளியில் பல் துலக்கக்கூட பற்பசையைப் பயன்படுத்தாமல் ஆலம், வேலம். வேம்பு போன்ற இயற்கை பொருள்களை பயன்படுத்துவது இப்பள்ளி தொடங்கப்பட்ட நோக்கத்தைச் சொல்லிவிடுகிறது. குழந்தைகளை மிகவும் நேசிப்பவரும் பொம்மைகளை உருவாக்குவதில் வல்லமை பெற்றவருமான அரவிந்த் குப்தா அவர்களைக் கொண்டு இப்பள்ளி திறப்பு விழாக் கண்டது.
# குக்கூ காட்டுப்பள்ளி

## பள்ளியின் நோக்கம்

சுமையற்ற கற்றல்; சுவர்களற்ற கற்றல் என இப்பள்ளியின் கற்றல் எல்லை விரிவானது. குழந்தைகளுக்கு அடிப்படைக் கல்வியோடு, இயற்கை வழி விவசாயம் ,மருத்துவம், அரசியல் குறித்த விவாதங்கள், விலங்குகள், பூச்சிகள், வானியல், நட்சத்திரம், குறித்த கற்பித்தல் , கூடை முடைவது, தையல் கலை, காகிதம் தயாரிப்பது, மண், மரம், காகிதம், ,சிரட்டை இவற்றைக் கொண்டு பொம்மைகள், சிற்பங்கள் செய்வது, ஓவியம் வரைவது, பறவைகளின் சப்தம் கொண்டு இசைக் கோர்வை உருவாக்குவது, கதை சொல்லுவது, நாடகம் நடிப்பது, கூத்துப் பயிற்சிகள் என்பதையே குக்கூ காட்டுப்பள்ளி தன் முதன்மை நோக்கங்களாகக் கொண்டுள்ளது.
# குலியெல்மஸ் பெரெகிரினஸ்

**குலியெல்மஸ் பெரெகிரினஸ்** (1190-1207), (Gulielmus Peregrinus) கிளியேல்மஸ் டி கானோ அல்லது வில்லியம் தி பில்ரிம் என்றும் அறியப்பட்டவர். ஒரு ஆங்கில இதிகாசக் கவிஞர் ஆவார். இவர் இங்கிலாந்தின் முதலாம் ரிச்சார்ட் மற்றும் ஜான் ஆகிய அரசர்களுக்கு அரசவைக் கவிஞராகத் திகழ்ந்தார்.
# வகுரப்பம்பட்டி

**வகுரப்பம்பட்டி** (*Vagurappampatti*) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், வகுரப்பம்பட்டி ஊராட்சிக்கு உட்பட்ட ஒரு சிற்றூர் ஆகும்.
# வகுரப்பம்பட்டி

## அமைவிடம்

வகுரப்பம்பட்டி, மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், மொரப்பூரில் இருந்து 15 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°13'02.4"N 78°17'28.5"E ஆகும்.
# வகுரப்பம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி, இந்த கிராமத்தில் 1214 வீடுகள் இருந்தன. அப்போது கிராமத்தின் மொத்த மக்கள் தொகையானது 4869 ஆகும். இதில் பெண்களின் எண்ணிக்கை 2317 என்றும், ஆண்களின் எண்ணிக்கை 2552 என்றும் இருந்தது. கல்வியறிவு பெற்றவர்கள் விகிதம் 60.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வகுரப்பம்பட்டி

## ஊரில் உள்ள கோயில்கள்

- வீரபத்திரசாமி கோயில்
- சென்றாயசாமி கோயில்
# ஆக்னஸ், விக்டோரியா

**ஆக்னஸ்** (Agnes) என்பது ஆஸ்திரேலியாவின், விக்டோரியாவில் உள்ள ஒரு சிறிய நகரம் ஆகும். இந்த நகரமானது
தென் சிப்ஸ்லென் நெடுஞ்சாலை மற்றும் போி சாலை சந்திப்புப் பகுதியில் உள்ளது. இங்கு ஒரு மாநில பள்ளி இருந்தது என்றாலும், இப்போது ஒரு வீடு மற்றும் ஒரு அருவியைத் தவிர உண்மையில் வேறு எதுவும் இல்லை. இங்கு ரயில் நிலையம் 1892 ல் ஏற்படுத்தப்பட்டது. இங்கு அஞ்சலகம் 28 டிசம்பா் 1915-ல்
தொடங்கி 1960 -ல் மூடப்பட்டது.
# பாமணியாறு

**பாமணியாறு** (*Pamaniyar River*) இந்திய மாநிலமான தமிழ்நாட்டின் திருவாரூர் மாவட்டத்தில் ஓடும் ஒரு வற்றாத ஆறு ஆகும். இவ்வாறு, காவிரி ஆற்றின் கிளை ஆறான வெண்ணாற்றின் கிளையாறுகளுள் ஒன்றாகும்.. இந்த நதி காவேரி டெல்டாவின் ஒரு பகுதியாகும். காவேரி டெல்டா அமைப்பின் தெற்குப் பகுதியில் இது உள்ளது. பாமணியாறு நீடாமங்கலம் தாலுக்காவில் நீடாமங்கலத்திற்கு வடமேற்கே உள்ள அணையில் இருந்து பிரிந்து வெண்ணாறு ஆற்றின் ஒரு பங்காக உருவாகிறது. பாமணியாறு தெற்கே பாய்ந்து மன்னார்குடி தாலுக்காவில் மன்னார்குடி மற்றும் அசேசத்தின் கிழக்கே செல்கிறது. இது தெற்கே தொடர்ந்து பாயும் இந்த ஆறு மாநில நெடுஞ்சாலை 202 எண்ணுக்கு இணையாக சிறிது தூரம் செல்கிறது. இதன் மிகப்பெரிய துணை நதியான கண்ணனார் நதி அதன் வலது கரையில் இணைந்த பிறகு தென்கிழக்கே திருத்துரைப்பூண்டி தாலுக்காவில் பாய்கிறது. அது முத்துப்பேட்டைக்கு மேற்கே சென்று முத்துப்பேட்டை காயலுக்குள் செல்கிறது.
# காமராஜர் நீர்த் தேக்கம்

**காமராசர் நீர்த் தேக்கம்** (*Kamarajar Dam Reservoir*) தமிழ்நாட்டில் திண்டுக்கல் மாநகரில் அமைந்துள்ளது.திண்டுக்கல் மாநகராட்சி, சின்னாளபட்டி, சித்தையன்கோட்டை பேரூராட்சிகள் உள்பட 20 எண்ணிக்கைக்கும் மேற்பட்ட கிராம ஊராட்சிகளின் முக்கியக் குடிநீர் ஆதாரமாக விளங்குகிறது. மேற்கு தொடர்ச்சி மலைப்பகுதியான ஆடலூர், பன்றிமலை, பண்ணைக்காடு, புல்லாவெளி, தடியன்குடிசை, மங்களம்கொம்பு, சோலைக்காடு பகுதியில் மழை பெய்தால் மழைநீர் ஆத்தூர் காமராசர் நீர்த்தேக்கத்திற்குத் தண்ணீர் வருவதற்கு மலையில் நீர்வரத்து வாய்க்கால்கள் அமைந்துள்ளன. 400 ஏக்கர் நிலப்பரப்பில் அமைந்துள்ள காமராசர் நீர்த்தேக்கத்தின் மொத்தக் கொள்ளளவு 24 அடியாகும். திண்டுக்கல் வத்தலகுண்டு சாலையில் செம்பட்டியிலிருந்து 3 கிலோ மீட்டர் தூரத்தில் ஆத்தூர் கிராமத்தில் இந்நீர்த்தேக்கம் அமைந்துள்ளது.
# தசரத் தேவ்

**தசரத் தேவ்** (Dasarth Deb) (2 பெப்ரவரி 1916 -14 அக்டோபர் 1998) (வங்காள: দশরথ দে) இந்திய மாநிலமான திரிபுராவின் அரசியல் தலைவர். அவர் கணமுக்தி பரிசத் மற்றும் இந்திய கம்யூனிசக் கட்சி (மார்க்சிஸ்ட்) தலைவராக இருந்தார். திரிபுரா கிழக்கு தொகுதியில் இருந்து 1952, 1957, 1962 மற்றும் 1971 ஆகிய ஆண்டுகளில் அவர் மக்களவைக்கு தேர்ந்தெடுக்கப்பட்டார். திரிபுராவின் முதல் பழங்குடி முதலமைச்சர் மற்றும் அகில இந்திய கிசான் சபாவின் துணைத் தலைவராகவும் இருந்தார்.
# தசரத் தேவ்

## இளமைப்பருவம்

தசராத் மாவட்டத்தில் உள்ள கொவாய் மாவட்டத்தில் போல்தாலி கிராமத்தில் தசரத் தேபர்பர்மா பிறந்தார்.
# தசரத் தேவ்

## அரசியல் வாழ்க்கை

1948 ல், அவர் 1948-50 முதல் ஒரு ஆயுத போராட்டத்தில் ஈடுபட்டிருந்த கணமுக்தி பரிஷத் அமைத்தார். 1950 ல், அவரது ஆதரவாளர்களுடன் சேர்ந்து, இந்திய கம்யூனிஸ்ட் கட்சியில் சேர்ந்தார். 1951 ல் கட்சியின் மத்திய குழுவில் அவர் உறுப்பினராக ஆனார். பின்னர் 1964 ல் சிபிஐ பிரிவிலிருந்து இந்திய கம்யூனிஸ்ட் கட்சி (மார்க்சிஸ்ட்) ல் சேர்ந்தார். 1964 ஆம் ஆண்டில் அவர் திரிபுரா ராஜ்ய உபஜாத்தி கணமுக்தி பரிஷத், சிபிஐ (எம்) ன் முன்னணி அமைப்பை நிறுவினார். 1978 ஆம் ஆண்டில், திரிபுராவில் முதல் முறையாக ராம்சந்திராத் தொகுதியில் இருந்து விதான சபாவிற்கு தேர்ந்தெடுக்கப்பட்டார் மற்றும் முதல் இடது முன்னணி அரசாங்கத்தில் கல்வி அமைச்சராக ஆனார். அவர் 1983-88ல் இரண்டாம் இடது முன்னணி அரசாங்கத்தில் துணை முதலமைச்சராக இருந்தார். 1988 இல், அவர் சிபிஐ (எம்) மாநில குழுவின் செயலாளராக ஆனார். 1993 ஆம் ஆண்டு ஏப்ரல் 10 ஆம் தேதி மூன்றாம் இடது முன்னணி அரசாங்கத்தின் முதல்வராக ஆனார். 1998 மார்ச்சு 11 ஆம் தேதி வரை அவர் பதவியில் இருந்தார். 1998 ல் சட்டசபை தேர்தலில் உடல்நலக்குறைவு காரணமாக போட்டியிடவில்லை..
# தசரத் தேவ்

## பணிகள்

- *Mukti Parishader Itikatha*
- *Samantatantrik Byabasthar Biruddhe Mukti Parishader Sangram*
# இடம் (இலக்கணம்)

தன்மை என்பது தமிழ் இலக்கண மூவிடங்களில் ஒன்றாகும். அம்மூவிடங்கள் தன்மை, முன்னிலை, படர்க்கை என்பனவாகும்.
# இடம் (இலக்கணம்)

## மூவிடங்கள்

### தன்மை

தன்மை என்பது பேசுபவரை, தன்னைக் குறிக்கின்ற ஓரிடம்.  
'நானும் நீயும் உரையாடுவதை அவள் பார்த்துக்காெண்டிருக்கிறாள்'  
மேலுள்ள சாெற்றாெடரில் 'நான்' என்பது பேசுபவரை, தன்னைக் குறிக்கின்ற ஓர் இடம் அதாவது தன்மை ஆகும்.
# இடம் (இலக்கணம்)

## மூவிடங்கள்

### முன்னிலை

முன்னிலை என்பது முன்னிருந்து கேட்பவரைக் குறிக்கும் ஓரிடம்.  
'நானும் நீயும் உரையாடுவதை அவள் பார்த்துக்காெண்டிருக்கிறாள்'  
மேலுள்ள சொற்றொடரில் உள்ள 'நீ' என்பது பேசுபவருக்கு முன்னாலிருந்து கேட்பவரைக் குறிக்கின்ற ஓர் இடம் அதாவது முன்னிலை ஆகும்.
# இடம் (இலக்கணம்)

## மூவிடங்கள்

### படர்க்கை

படர்க்கை என்பது பேசுபவராகவோ கேட்பவராகவோ அல்லாத சற்றுத் தாெலைவிலிருந்து கேட்பவரைக் குறிக்கும் இடம் ஆகும்.  
'நானும் நீயும் உரையாடுவதை அவள் பார்த்துக்காெண்டிருக்கிறாள்'  
மேலுள்ள சொற்றொடரில் உள்ள 'அவள்' என்பது பேசுபவரையும், முன்னிருந்து கேட்பவரையும் குறிக்காமல், தாெலைவிலிருந்து பார்ப்பவரைக் குறிக்கும் ஓர் இடம் படர்க்கை ஆகும்.
# இடம் (இலக்கணம்)

## மூவிடப்பெயர்கள்

தன்மைப் பெயர்கள் - நான், யான், நாம், யாம், நாங்கள்.  
முன்னிலைப் பெயர்கள் - நீ, நீர், நீவிர், நீயிர், நீங்கள், எல்லீர்.  
படர்க்கைப் பெயர்கள் - அவன், அவள், அவர், அது, அவை.  
தன்மை, முன்னிலைப் பெயர்கள், ஒருமையையும் பன்மையையும் உணர்த்துவன. படர்க்கைப் பெயர்கள் திணை, பால், எண் ஆகியவற்றை உணத்திவரும்.  
*"தன்மை யான்நான் யாம்நாம் முன்னிலை*  
*எல்லீர் நீயிர் நீவிர் நீர் நீ*  
*அல்லன படர்க்கை எல்லாம் எனல்பாெது*
# களையூர்

**களையூர்** (*Kalaiyur*) என்பது இந்தியாவில், தமிழ்நாட்டின், கடலூர் மாவட்டத்தில் அமைந்துள்ள வருவாய் கிராமம் ஆகும்.
# களையூர்

## அமைவிடம்

இவ்வூரானது மாவட்டத் தலைநகரான கடலூரில் இருந்து 8 கி.மீ. தொலைவிலும், சென்னையிலிருந்து 176 கி.மீ. தொலைவிலும் உள்ளது.
# களையூர்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 319 வீடுகள் உள்ளன. மக்கள் தொகை 1325, இதில் 654 பேர் ஆண்கள், 671 பேர் பெண்கள் ஆவர். எழுத்தறிவு விகிதம் 77.4% ஆகும். இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
# வ. பள்ளிப்பட்டி

**வ. பள்ளிப்பட்டி** அல்லது **வி. பள்ளிப்பட்டி** (*V. Pallipatti*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், மொரப்பூர் ஊராட்சி ஒன்றியம், வகுரப்பம்பட்டி ஊராட்சிக்கு உட்பட்ட ஒரு சிற்றூர் ஆகும்.
# வ. பள்ளிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், மொரப்பூரில் இருந்து 15 கிலோ மீட்டர் தொலைவிலும், சென்னையிலிருந்து 15 கிலோ மீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°13'42.5"N 78°19'01.7"E ஆகும். இங்கு 424 குடும்பங்களும் 1633 மக்களும் வசிக்கின்றனர். இதில் 886 ஆண்களும் 747 பெண்களும் அடங்குவர்.
# மணவாளநல்லூர் கொளஞ்சியப்பர் கோயில்

**கொளஞ்சியப்பர் கோயில்** விருத்தாசலம் நகருக்கு மேற்கே சுமார் 2 கி.மீ தொலைவில் உள்ள மணவாளநல்லூரில் அமைந்துள்ளது. இதன் மூலவர் உருவ வழிபாடல்லாத கொளஞ்சி மரத்தின் சுயம்பு வடிவிலான முருகன் ஆவார். இக்கோயிலின் சிறப்பு இங்கே நடைமுறையில் இருக்கும் “பிராது” எனும் வழக்கு பதிவு செய்யும் முறை, சூறை விடுதல் போன்றவையாகும். இங்கு பங்குனி உத்தரம் விழா சிறப்பாகக் கொண்டாடப்படுகிறது.
# மணவாளநல்லூர் கொளஞ்சியப்பர் கோயில்

## பிராது கட்டுதல்

*பிராது* என்கிற வார்த்தைக்கு முறையீடு, குற்றச்சாட்டு, புகார், குறை கூறல் என்பது பொருள். இயல்பு வாழ்க்கையில் மக்கள் தங்கள் புகாரினை நீதிமன்றத்தில் முறையிடுவது போல, மக்கள் தங்கள் புகார்களை, வேண்டுகோளை ஒரு காகிதத்தில் எழுதி கொளஞ்சியப்பரை நீதிபதியாக கருதி சமர்பிப்பார்கள். சமர்பித்த மூன்று நாட்களுக்குள்ளோ, மூன்று வாரங்களுக்குள்ளோ, மூன்று மாதங்களுக்குள்ளோ, மூன்று வருடங்களுக்குள்ளோ முறையிடப்பட்ட குறை, புகாரின் தன்மையைப் பொறுத்து கொளஞ்சியப்பரே ஆய்ந்து நல்ல முடிவை தந்து, குறையை தீர்த்து, வேண்டுகோளை நிறைவேற்றி வைப்பதாக நம்பப்படுகிறது. வெளியூர்களில் இருந்தும் கூட பலரும் இங்கு வந்து இந்த பிராது பிராத்தனையை மேற்கொள்கின்றனர்.
- **பிராது கட்டுதலில் பின்பற்றப்படும் வழிமுறைகள்**
:மக்கள் காகிதத்தில் எழுதி கொடுக்கும் குறைகள் முதலில் மூலவரான கொளஞ்சியப்பர் சன்னிதானத்தில் வைக்கப்பட்டு பூஜிக்கப்படுகிறது. அதன்பிறகு, கோயில் வளாகத்தின் உள்ளேயே இருக்கும் முனியப்பர் சன்னிதானத்தின் முன்புறத்தில் அமைந்துள்ள சூலம், ஈட்டி போன்றவற்றில் கட்டப்படும். தங்கள் வேண்டுதல், கோரிக்கை நிறைவேறிய பிறகு மக்கள் மீண்டும் இந்தக்கோயிலுக்கு வந்து தங்கள் பிராதினை திரும்பப் பெற்றுக்கொள்கிறார்கள். பிராது கட்டும் வேண்டுதலுக்கு வசூலிக்கும் கட்டணத்திலும் ஒரு புதுமையான முறைமை கடைபிடிக்கப்படுகிறது. கோயில் நிர்வாகத்தின் பொதுவான கட்டணத்திற்குப் பிறகு, பிராது கட்டும் நபர் எங்கிருந்து வருகிறாரோ அந்த இடத்திற்கும் கோயிலுக்கும் இடையே உள்ள தொலைவு கணக்கிடப்பட்டு, ஒரு கிலோமீட்டருக்கு 25 பைசா வீதம் வசூலிக்கப்படுகிறது.
# மணவாளநல்லூர் கொளஞ்சியப்பர் கோயில்

## வேப்பெண்ணெய்

இத்திருத்தலத்தில், பூசித்து விபூதியிடப்பட்ட வேப்பெண்ணெய் மருந்தாக வழங்கப்படுகின்றது.
# மணவாளநல்லூர் கொளஞ்சியப்பர் கோயில்

## சூறை விடுதல்

விவசாயிகள் தங்கள் நிலங்களில் நல்ல விளைச்சல் கிடைக்க இக்கோயில் வேண்டிக்கொள்கிறார்கள். அறுவடைக்குப் பிறகு வரும் பங்குனி உத்தர திருவிழா அன்று தாங்கள் விளைவித்த பயிர் விளைச்சலில் ஒரு பங்கினை கோயிலுக்கு கொண்டு வந்து மக்கள் கூட்டத்தில் மேலே எறிவார்கள் இது சூறைவிடுதல் எனப்படுகிறது. பொதுவாக சூறைவிடுதலில் முந்திரிக் கொட்டைகள் முக்கிய இடம்பெறும்.
# மணவாளநல்லூர் கொளஞ்சியப்பர் கோயில்

## கோயிலின் சிறப்பு

இத்திருத்தலத்தில் முருகப்பெருமான் உருவமாக இல்லாமல் கொளஞ்சி மரத்தில் தன்னை வேடனாக இணைத்து கொண்டதால் கொளஞ்சி மரமாகவே காட்சியளிப்பதால் அம்மரமாகவே வணங்கபடுகிறார். ஆனால் வழிபாட்டிற்காக முருகபெருமானின் உருவ நிலையில் வழிபடும் விதமாக கொளஞ்சி மரத்தின் அடியில் சற்று கண் மலர், வேல், சேவற்கொடி, வெள்ளி காப்பால் சாற்றபட்ட மயில் வாகனம் போன்ற முருகனின் ஆயுதங்கள் மற்றும் பரிவார பொருள்களை வைத்து பிரதிஷ்டை செய்யப்பட்ட உருவ வடிவில் பக்தர்களுக்கு அருள்பாலிக்கிறார். இது வேறு எந்த முருகப்பெருமான் கோயிலிலும் முருகக்கடவுள் உருவ வழிபாடு அல்லாத அதிசயமிக்க சிறப்பாகும்.
# மணவாளநல்லூர் கொளஞ்சியப்பர் கோயில்

## கோயிலின் சிறப்பு

### வேண்டுதல் பலன்

மேலும் பக்தர்களின் கோரிக்கைகள் பிரார்த்தனை சீட்டில் எழுதப்பட்டு இங்குள்ள தல விருட்சத்தில் வேண்டுதலாக கட்டப்படுகிறது. நியாயமான கோரிக்கைகள் 3 நாட்கள் அல்லது 3 வாரங்கள் அல்லது 3 மாதங்களில் முருகக் கடவுள் நிறை வேற்றி வைப்பார் என பக்தர்களால் நம்பப் படுகிறது.
# மணவாளநல்லூர் கொளஞ்சியப்பர் கோயில்

## கோயிலின் சிறப்பு

### பிரார்த்தனை சீட்டு விபரம்

கோவில் நிர்வாகம் ஒரு சிறு காணிக்கை பெற்றுக் கொண்டு காணிக்கை சீட்டை விநியோகிக்கிறது. பக்தர்களின் வேண்டுதல் நிறைவேறியவுடன் திரும்ப காணிக்கை செலுத்தி பிரார்த்தனை சீட்டை எடுத்து விட வேண்டும் என்பது கோவில் ஜதீகம்.
# மணவாளநல்லூர் கொளஞ்சியப்பர் கோயில்

## கோயிலின் சிறப்பு

### கோவில் வரலாறு

பல நுற்றாண்டுக்கு முன்பு கோவில் இருக்கும் இடம் வனமாக இருந்தது. இங்குள்ள கொளஞ்சி மரத்திற்கு அடியில் இருந்த சிறு கல் மீது பசு பாலை சொரிந்தது. அப்பகுதி மக்கள் அங்கு கடவுள் இருப்பதை உணர்ந்து வழிபடத் தொடங்கினர். பிறகு அது கோவிலாக வளர்ந்தது.
# மணவாளநல்லூர் கொளஞ்சியப்பர் கோயில்

## கோயிலின் சிறப்பு

### சுந்தரனார் வழிபாடு

எட்டாம் நுற்றாண்டில் நாயன்மார்களில் ஒருவரான சுந்தரமூர்த்தி நாயனார் ஆன சுந்தரனார் இக்கோயிலுலுக்கு வந்து வழிபட்டுள்ளார். அவர் வருதகீரிஸ்வரரை வணங்கி விட்டு திரும்பி செல்லும் வழியில் வேடன் வடிவில் வந்த முருகக் கடவுள் அவருடைய பொருட்களை சி பெருமானின் ஆணைப்படி கவர்ந்ததாகவும், பின்னர் அப் பொருட்கள் வேண்டுமெனில் திரும்ப விருத்தாச்சலம் வர பணித்ததாகவும் கூறப்படுகிறது. இறைவனின் திருவிளையாடலை உணர்ந்த சுந்தரனார் திரும்ப கோவிலுக்கு வந்து வழிபட்டார்.
# மணவாளநல்லூர் கொளஞ்சியப்பர் கோயில்

## வேண்டுதலின் சிறப்பு

முருகக் கடவுள் இங்கு தனக்கென கொளஞ்சி வனத்தில் தனிக் கோவிலை ஏற்படுத்திக் கொண்டு ‘வேண்டுதல் தெய்வமாக மக்களுக்கு அருள் பாலிக்கிறார்’. சொத்து விவகாரம், வியாபாரம், வேலை, தொழில் போன்றவற்றில் உள்ள பிரச்சனைகள் இங்கு வந்தவுடடன் தீருவதாக மக்கள் நம்புகின்றனர்.
# மணவாளநல்லூர் கொளஞ்சியப்பர் கோயில்

## கட்டடக்கலை

இக் கோயிலில் 5 அடுக்கு கோபுரம் உள்ளது. சுற்றுசுவர் வெட்டி எடுக்கப்பட்ட பளிங்கு கற்களால் கட்டப்பட்டுள்ளது. முருகப் பெருமானின் சிலை கிழக்கு நோக்கி உள்ளது. இடும்பன், கடம்பன் ஆகியோருக்கு தனித்தனி கோவில் உள்ளது. கருவறையை நோக்கி முனீஸ்வரர், வீரர் ஆகிய கடவுள் சிலைகள் உள்ளது. சித்தி விநாயகருக்கு தனி சந்நிதி உள்ளது. இக்கோவில் கடலுர் மாவட்டத்தில் சிறந்த சுற்றுலா தலமாக சுற்றுலா துறையினரால் அறிவிக்கப்பட்டுள்ளது.  
{=கோவிலுக்கு செல்லும் வழி==
விருத்தாசலத்தில் இருந்து மணவாள நல்லலுர் செல்லும் பாதையில் உள்ளது. விருத்தாசலத்தில் இருந்து பேருந்து வசதிகள் உண்டு.
# வீர இளவரசு

**வீர இளவரசு**, இவர் பெயர் **வீர இளவரசன்** எனவும் உச்சரிக்கப்படுகிறது, என்பவர் ஒரு இந்திய அரசியல்வாதி. மற்றும் தமிழ்நாடு சட்டமன்ற உறுப்பினராக இருந்தார். திருமங்கலம் தொகுதியில் இருந்து மறுமலா்ச்சி திராவிட முன்னேற்றக் கழக வேட்பாளராகத் தேர்ந்தெடுக்கப்பட்டார். 2008 நவம்பரில் அவர் இறந்தார்.
# யுலிசிசு (கவிதை)

லார்ட் டென்னிசன் 1833 ல் எழுதி 1842 ல் வெளியிட்ட கவிதை யுலிசெஸ். வெற்று வசன கவிதை வழி வந்த இந்த கவிதை யுலிசெஸ் எனப்படும் கற்பனை கதாநயகன் தன்வயதான காலத்தில் தான் விரும்பிய நெடும் பயணத்திலிருந்து சொந்த அரசவைய்யான 'இத்தாகா' நகரதுக்கு திரும்புவதை விரும்ப்பாமல் தனது விரக்தியை வெளியிடுவதாக இந்த கவிதை அமைந்துள்ளது. மனைவி பெனிலோப் மற்றும் மகன் டெலிமாக்கஸ் உடன் வாழ்வதை விட உலகை சுற்றி புதிய அறி வை பெறுவதெ தனது வாழ்வின் நோக்கமென என்ணுகிறார்.
# யுலிசிசு (கவிதை)

## மேற்கோள்

Stanford, W. B. (1993) [1955]. The Ulysses theme: a study in the adaptability of a traditional hero. Dallas, TX: Spring Publications. .
Storch, R. F. (1971). "The fugitive from the ancestral hearth: Tennyson's 'Ulysses'". Texas Studies in Literature and Language. 13 (2): 281–297.
Tennyson, A. T., & Day, A. (1991). Alfred Lord Tennyson: selected poems. Penguin classics. London, England: Penguin Books. .
Tucker, Jr., Herbert F. (January 1983). "Tennyson and the Measure of Doom". PMLA. Modern Language Association. 98 (1): 8–20. JSTOR 462069. doi:10.2307/462069.
# கோம்பூர்

**கோம்பூர்** (*Kombur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643544. இது மஞ்சவாடி ஊராட்சிக்கு உட்பட்டது.
# கோம்பூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 63 கிலோமீட்டர் தொலைவிலும், பாப்பிரெட்டிப்பட்டியில் இருந்து 16 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 290 மீட்டர் உயரத்தில் இருக்கிறது. இவ்வூரின் அமைவிடம் 11°48'35.4"N 78°20'46.8"E ஆகும்.
# கோம்பூர்

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 398 குடும்பங்களும் 1410 மக்களும் வாழ்கின்றனா். இதில் 713 ஆண்களும், 697 பெண்களும் ஆவா். இங்கு சேலத்திற்கு மாம்பழம் அதிகம் ஏற்றுமதி செய்யப்படுகிறது. இங்கு அரசின் உயா்நிலைப்பள்ளி உள்ளது.
# வேஸ்ட் நோ ஃபுட்

**வேஸ்ட் நோ ஃபுட்** (WASTE NO FOOD) என்பது என்பது [ இலாப நோக்கற்ற அமைப்பு] அமைப்பு ஆகும் இதன் முதன்மை நோக்கம் மீதமான உணவை மேலாண்மையை செய்வது ஆகும். இந்த அமைப்பு உணவுத் தொழில்துறையில் உள்ள அதிகப்படியான உணவை, தகுதிவாய்ந்த தொண்டுகளுக்கு தேவைக்கு ஏற்ப நன்கொடையாக வழங்குவதற்கான வலைப் பின்னல் அடிப்படையிலான உணவு மீட்பு "சந்தையை" கொண்டு வழங்குகின்றது. நன்கொடையளிக்கும் பண்ணைகள், உணவகங்கள், மளிகை கடைகள் ஆகியவற்றிலிருந்து உணவுப் பொருட்களை நன்கொடைகளாக பெற்று இது பிறருக்கு உதவுகிறது. தொண்டு நிறுவனங்கள் தொடர்ந்து இவர்களால் பராமரிக்கப்படுகின்றன.  
இந்த அமைப்பு 12 வயதான 7 ம் வகுப்பு மாணவனாகிய கிரண் ஸ்ரீதர் என்பவரால் லாபநோக்கின்றி நிறுவப்பட்டது. பே ஏரியாவில் உள்ள ஒரு பள்ளிகளில், உணவு விநியோகம் மற்றும் கழிவுகளை குறைப்பதற்காக இலாப நோக்கமின்றி துவக்கப்பட்டுது. ஸ்ரீதர், இப்போது ஸ்டான்போர்ட் பல்கலைக்கழகத்தில் பணியாற்றினாலும் இன்னும் இந்த அமைப்பின் தலைவராக உள்ளார். மீதமான உணவு மேலாண்மை ஆரம்பத்தில் சிலிக்கான் பள்ளத்தாக்கு பகுதியில் கவனம் செலுத்தியது , பிறகு சான் பிரான்சிஸ்கோவுக்கு விரிவாக்கப்பட்டது.
# பெரும் இமயமலை

என்ற மலைத்தொடரின் தோற்றம்]]
**பெரும் இமயமலை** (*Greater Himalayas*) (*Great Himalayas*) இமயமலை அமைப்பின் உள்ள ஒரு உயா்ந்த மலைத் தொடர் ஆகும். உலகின் மிக உயரமான சிகரமான எவரெசுட்டு சிகரமும், மற்றும் "அருகில் உள்ள-உயர்ந்த" சிகரங்களான கஞ்சன்ஜங்கா, இலோட்சே, நங்க பர்வதம் போன்றவையும் பெரும் இமயமலைத் தொடரின் ஒரு பகுதியாகும். பெரிய இமயமலை மேற்கிலிருந்து கிழக்கு வரை மொத்தம் 2400 கி.மீ. (1500 மைல்கள்) நீண்டுள்ளது. மேலும் இதன் சராசரி உயரம் 6000 மீ (20000 அடி) ஆகும்.  
கங்கோத்ரி பனிப்பாறை மற்றும் சதோபந்த் பனிப்பாறை உட்பட பல பனிப்பாறைகள் இந்த மலைத்தொடரில் உள்ளன.  
இந்த மலைத்தொடா் இந்தியா, சீனா, நேபாளம், பாக்கித்தான், பூட்டான், மற்றும் திபெத்து ஆகிய பகுதிகளில் பரவியுள்ளது.
# பெரும் இமயமலை

## இவற்றையும் காண்க

- சிவாலிக் மலை
- மகாபாரத மலைத்தொடர்
- இந்து குஃசு
# பாய்வுப் பட்டை

வின் அரிசியைக் அருகில் உள்ள டன் பாயிண்ட் ஃபார்மேசன்வெளி பகுதியில் உள்ள (ஓர்டோவிசியக் காலம்) பாய்வுப் பட்டை. ]]
மிட்சுண்ட் அருகே உள்ள ஒரு பகுதியில், பாறையில் உள்ள பாய்வுப் பட்டையின் ஊடுருவல் விளிம்பு. பாறை உருகியதால் அதன் அடியில் உருவான கரிய மற்றும் பச்சை நிற பைரோராக்ஸைட் பட்டைகள்,மேற்பகுதி பிரிவில் பழுப்பு நிற லெர்சோலைட் பட்டைகளைக் காணலாம்.(அதன் அருகில் ஒரு யூரோ நாணயம்]]
**பாய்வுப் பட்டை** (Flow banding) என்பது புவியியலில் நிலப்பரப்பில் உள்ள பட்டைகளைக் குறிக்கும் சொல்லாகும். இவை சிலசமயங்களில் பாறைகளை அல்லது அடுக்குகளை விவரிக்கும் வகையில் உள்ளன. இவை உருகிய பாறை அல்லது மாக்மாவில் இருந்து உருவாகிய பாறைகளாக காணப்படுகின்றன.
}}
# பாபநாசம் தொழிலாளர் நல உரிமைக்கழக மேனிலைப் பள்ளி

**பாபநாசம் தொழிலாளர் நல உரிமைக்கழக மேனிலைப் பள்ளி** என்பது தமிழ்நாட்டின், திருநெல்வேலி மாவட்டம், விக்கிரமசிங்கபுரத்தில் உள்ள ஒரு மேனிலைப் பள்ளி ஆகும். இப்பள்ளியானது மதுரா கோட்ஸ் ஆலைத் தொழிலாளர்களின் குழந்தைகளின் நலனுக்காக 1956ல் மதுரா கோட்ஸ் ஆலை நிர்வாகத்தால் பாபநாசம் தொழிலாளர் நல உரிமைக்கழகம் சார்பாக துவக்கப்பட்ட பள்ளியாகும். 2006ல் பொன் விழா கண்டு, அதன் பிறகு 10 ஆண்டுகள் நிறைவு பெற்று, 2016ல் வைரவிழா கொண்டாடப்பட்டது.
# நானோ உறிஞ்சும் தொழில்நுட்பம்

**நானோ உறிஞ்சும் தொழில் நுட்பமானது **வெற்றிடம், எதிா்மறை திரவ அழுத்தம் மற்றும் நானோ அளவிலான மில்லியன் உறிஞ்சும் கோப்பைகளை பயன்படுத்தி எந்த ஒரு பாெருளையும் தட்டையான நுண்ணிய மேற்பரப்பில் பாதுகாப்பாக பொருந்த செய்கிறது. நானோஉறிஞ்சுப்பொருளைதட்டையானஒருமேற்பரப்பில்அழுத்தும்பொழுதுசிறியஅளவிலானமில்லியன்உறிஞ்சும்கோப்பைகள்பொிய
அளவிலானவெற்றிடத்தைஉருவாக்குவதோடு, பெரியஅளவுஎடையினைத் தாங்குவதோடு, வலுவான உறிஞ்சும் சக்தியை பெறுகிறது.எச்சம்இல்லாமல்எளிதாகநீக்கிமீண்டும்மீண்டும்உபயோகிக்கும்தொழில்நுட்பத்தின்தன்மையைக்கொண்டது.
# நானோ உறிஞ்சும் தொழில்நுட்பம்

## பயன்பாடுகள்

நானோ-உறிஞ்சுதல் தொழில்நுட்பத்தில் பரந்த அளவிலான பயன்பாடுகள் உள்ளன. மேலும் அவை "ஈர்ப்பெதிா்விசை" என்றும் அழைக்கப்படுகின்றன. இது கொக்கிகள், பிரேம்கள், கண்ணாடிகள், நோட் பேட் போன்ற மென்பாெருள் தயாாிப்பு, மொபைல் ஃபோன்சார்ந்த பாெருள்கள் மற்றும் பெரிய வீட்டு உபயோக பொருட்கள் போன்றவற்றில்பயன்படுகிறது.
# ஸ்ரீ இண்டிளயப்பன் கோவில்

**மறையிக்கோடு ஸ்ரீ இண்டிளயப்பன் சேத்திரம்** (മലയാളം:ഇണ്ടിളയപ്പൻ ക്ഷേത്രം, മാരായിക്കോട്) என்பது தென்னிந்தியாவில் உள்ள 1500 ஆண்டுகள் பழமை வாய்ந்த இந்து கோவிலாகும். இந்தக் கோவிலிலில் இந்து அல்லாதவர்களும் அனுமதிக்கப்படுகிறார்கள். இக்கோயில் கொட்டாரக்கராவிலிருந்து 5 கி.மீ. தொலைவில் கரிக்கோமில் உள்ளது.
# ஸ்ரீ இண்டிளயப்பன் கோவில்

## கோயில்

இக்கோயிலில் சிவன் (சிவ லிங்கம்), பார்வதி தேவி, விஷ்ணு ஆகியோர் முதன்மை தெய்வங்களாக உள்ளனர். கணபதி, நாகராசன் மற்றும் நாகயக்சி, பிரம்மாராக்ஷசன், யக்ஷி ஆகியோர் கோவிலின் உப தெய்வங்கள் ஆவார்.  
இங்கே இரு கோயில்கள் உள்ளதாக பக்தர்கள் கருதுகின்றனர். ஒன்று சிவன் கோயில் இன்னொன்று விஷ்ணு கோயில். சிவன் கோயில் இரண்டு தனி சன்னதிகளுடன் உள்ளது, ஒன்று சிவனுக்கானது,அது கிழக்கு பார்த்தும், மற்றொன்று பார்வதி தேவிக்கானது மேற்குதிசையிலும் உள்ளது. விஷ்ணு கோயில் ஒன்று கிழக்கு மண்டபத்தில் தனிச் சந்நிதியாக கிழக்கு பார்த்து உள்ளது.  
இங்கு பிள்ளையாருக்கு தனிச் சந்நிதி உள்ளது. வாஸ்துவின்படி, கோயில் வளாகத்தில் சிவன் கோயிலானது "கன்னி மூலை"யில் (தென்-மேற்கு மூலை) அமைந்துள்ளது. ஸ்ரீ நாகராஜர் மற்றும் நாகயக்ஷி மற்றும் பிரம்மராக்ஷி ஆகியோர், கணேசரின் "கன்னி மூலையில்" பக்தர்களால் வணங்கப்பட்டு வருகின்றனர். விஷ்ணுவின் சன்னதிக்கு அருகிலுள்ள மரத்தின் அடியில் யக்ஷி இடம்பெற்றுள்ளார்.
# தலக் காற்றுகள்

**தலக் காற்று** என்பது ஒரு சிறிய பரப்பளவில் குறுகிய காலத்திற்குச் சில சிறப்பான குணாதிசயங்களோடு வீசுகின்ற காற்றாகும். இவ்வகையான அனைத்துக் காற்றுகளும் பெரும்பாலும் பகுதி நேரக் காற்றுகளாகவும் தலப் பெயர்களையும் கொண்டுள்ளன. சில தலக்காற்றுகளின் பெயர்களையும் அதனோடு தொடர்புடைய இடங்களும் கீழே கொடுக்கப்பட்டுள்ளன.
| வெப்ப தலக் காற்றுகள் | இடங்கள் |  |
| --- | --- | --- |
| ஃபிரிக் பீல்டர் | ஆஸ்திரேலியா |  |
| சின்னூக் | அமெரிக்கா ஐக்கிய நாடுகள் |  |
| ஃபான் | வடக்கு இத்தாலி |  |
| சிராக்கோ | சகாரா பாலைவனம் |  |
| லூ | இந்தியாவின் தார் பாலைவனம் | } |
| குளிர் தலக் காற்றுகள் | இடங்கள் |  |
| --- | --- | --- |
| ஆர்மத்தான் | மத்திய ஆப்பிரிக்கா |  |
| மிஸ்ட்ரல் | ஆல்ப்ஸ் மலை |  |
| புர்கா | இரஷ்யா |  |
| நார்ட் | மெக்சிகோ வளைகுடா |  |
| ஃபாம்பெரோ | அர்ஜென்டைனா | } |
# பில்ரோத் மருத்துவமனை

சென்னையில் உள்ள புகழ்பெற்ற மருத்துவமனைகளான பில்ரோத் மருத்துவமனைகள் மருத்துவர் வி.ஜெகநாதன் அவா்களால் நிறுவப்பட்டு 30.11.1990-இல் தொடங்கப்பட்டது.
# பில்ரோத் மருத்துவமனை

#### குறிக்கோள்

உலகத் தரத்தில் மருத்துவ வசதிகளை மக்களுக்கு அளித்தல். திறமையான மருத்துவா்கள்,செவிலியா்கள் மூலம் நவீன தொழில் நுட்பத்தில் சிகிச்சை அளித்தல்.
# பில்ரோத் மருத்துவமனை

#### அமைவிடம்,வசதிகள்

தமிழ்நாடடின் தலைகரான சென்னையில் செனாய் நகா் மற்றும் ஆா்.ஏ.புரத்தில் பில்ரோத் மருத்துவமனைகள் அமைந்துள்ளன.
# பில்ரோத் மருத்துவமனை

#### சிறப்பு மருத்துவ வசதிகள்

இங்கு உலகத் தரத்தில் எலும்பு முறிவு மருத்துவம் அளிக்கப்படுகிறது. அதிநவீன லேப்ராஸ் கோப் சிகிச்சைகள் சிறந்த முறையில் அளிக்கப்படுகின்றன. 600 படுக்கை வசதிகள் உள்ளது.
# உதகை பேருந்து நிலையம்

**உதகை பேருந்து நிலையம்** *(Ooty Bus Stand)* ஊட்டி நகரத்தில் அமைந்துள்ள ஒரு பேருந்து நிலையமாகும். இதை உதகமண்டலம் மத்தியப் பேருந்து நிலையம் என்றும் அழைப்பார்கள். குன்னூர், கோத்தகிரி மற்றும் கூடலுர் நகரங்களில் பேருந்து நிலையங்கள் இருந்தாலும் நீலகிரி மாவட்டத்திற்கான முதன்மை பேருந்து நிலையமாக உதகை பேருந்து நிலையம் இயங்கி வருகிறது.
# உதகை பேருந்து நிலையம்

## அமைவிடம்

உதகமண்டலம் இரயில்நிலையத்திற்கு அருகாமையில் உதகை பேருந்து நிலையம் அமைந்துள்ளது . பேருந்து நிலையத்தின் நிலப்பகுதி முதலில் ஊட்டி ஏரியால் ஆக்கிரமிக்கப்பட்டிருந்தது. பின்னர் பேருந்து நிலையம் இங்கு கட்டியெழுப்பப்பட்டது .
# உதகை பேருந்து நிலையம்

## பேருந்து நிலைய சேவைகள்

மாவட்டத்திற்கு அருகாமையில் உள்ள மற்ற நகரங்களுக்குச் செல்லும் பேருந்துகள் தங்கி புறப்பட்டுச் செல்ல இங்கு 10 நடைமேடைகள் அமைக்கப்பட்டுள்ளன. திருச்சி, கன்னியாகுமரி, திருவனந்தபுரம், சென்னை கோட்டங்களைச் சேர்ந்த மாநில விரைவுப் போக்குவரத்துக் கழகப் பேருந்துகளும் இங்கிருந்து புறப்படுகின்றன . இவற்றைத் தவிர கர்நாடக மாநில போக்குவரத்துக் கழகத்தைச் (பெங்களூரு, மைசூர், மெர்காரா, ஆசன் சேர்ந்த பேருந்துகளும் , கேரள மாநில போக்குவரத்துக் கழகத்தைச் (சுல்தான் பத்தேரி, கண்ணூர், மலப்புறம்) சேர்ந்த பேருந்துகளும் உதகை பேருந்து நிலையத்திற்கு வந்து செல்கின்றன . பேருந்து நிலையத்தில் பயணப் பொருள்கள் வைப்பறை வசதியும் செய்யப்பட்டுள்ளது. மாவட்டத்திற்குள் தனியார் சேவைகள் ஏதும் அனுமதிக்கப்படுவதில்லை .
# உதகை பேருந்து நிலையம்

## கிடங்குகள்

உதகை பேருந்து நிலையத்திற்கு தமிழ்நாடு மாநில போக்குவரத்துக் கழக –ஊட்டி பிராந்திய அலுவலகம் மற்றும் இப்போக்குவரத்துக் கழகத்திற்குச் சொந்தமான ஊட்டி-1, ஊட்டி-2 என்ற கிடங்குகளும் உள்ளன.
# அறிவியல் பொருளியல்

**அறிவியல் பொருளியல்** என்பது தொழில்நுட்ப முன்னேற்றத்தில் அறிவியலின் தாக்கத்தை புரிந்துகொள்வதை நோக்கமாகக் கொண்டுள்ளது, விஞ்ஞானிகளின் நடத்தையை விளக்கவும், அறிவியல் நிறுவனங்களின் செயல்திறனை புரிந்து கொள்ளவும் பயன்படுகிறது.  
அறிவியலானது பொருளாதார முக்கியத்துவம் வாய்ந்ததாக இருக்கிறது, ஏனென்றால் அறிவியலானது உற்பத்தி, வளர்ச்சி மற்றும் தொழில்நுட்பம் ஆகியவற்றின் இயக்கியாக பெரும்பங்கு வகிப்பதாக உள்ளது. அறிவியல் விவகாரங்கள், விஞ்ஞானிகளின் நடத்தை மற்றும் அறிவியல் நிறுவனங்களின் செயல்பாடுகள் ஆகியவற்றை புரிந்து கொள்ள பொருளாதார வல்லுனர்கள் முயன்றிருக்கின்றனர்
என்று நம்பப்படுகிறது.
# வரிசைப்படுத்தப்பட்ட அரைகுலம்

கணிதத்தில், ஓர் **ஒழுங்குறு அரைகுலம்** *(ordered semigroup)* என்பது ஒரு அரைகுலம் (*S*,•) உடன், பகுதி வாிசை ≤ என்பது ஒன்றுக்கொன்று பொருந்திய அரைகுல செயல்பாட்டைக் கொண்டதாகும். அதாவது, அனைத்து S இல் உள்ள அனைத்து x, y, z க்கும் *x* ≤ *y* ஆனால் z•x ≤ z•y and x•z ≤ y•z ஆகும்.  
S என்பது **ஒழுங்குறு ஒற்றைக் குலம்**, ஒழுங்குறு அரைகுலம் ஆனால், அவை முறையே ஒற்றைக்குலம், குலம் ஆகின்றன. இவையே பகுதி ஒழுங்குறுமை பெற்றிருந்தால், ஒழுங்குறு அரைக்குலங்கள் ஆகின்றன. பகுதி ஒழுங்குறு அரைகுலம், பகுதி ஒழுங்குறு குலம் பகுதி ஒழுங்குறு அலகு அரைக்குலம் என்ற சொற்கள் பயன்பாட்டில் உள்ளன.  
நேரியல் முற்றெண்களும் எதிர்மறையற்ற முற்றெண்களும் முறையே, கூட்டலிலும் இயல் ஒழுங்கிலும், ஒழுங்குறு அரைகுலமாகவும் ஒழுங்குறு ஒற்றைக் குலமாகவும் அமையும்.  
ஒவ்வொரு அரைகுலமும், எளிய(வரம்புறு) பகுதி ஒழுங்கு "=" அமைந்த, பகுதி ஒழுங்குறு அரைகுலமாகக் கருதப்படும்.  
பகுதி ஒழுங்குறு அரைக்குலங்களின் **உருவியம்** அல்லது **ஒத்த உருவியம்** என்பது ஒழுங்கைச் சமமாக அதாவது, ஒரே வகையில் உயர்ந்து செல்லும் வகையில் பேணும், ஒழுங்குறு அரைக்குல ஒத்த உருவியம் ஆகும்.  
அரைகுல வகுப்புகள் அனைத்தும் வலுவற்ற அரைகுலத்தின் பகுப்பாக பாா்க்கப்படுகிறது. பகுதி வரிசை அரைகுலம் (*S*,•,≤) என்ற மும்மடியாக குறிப்பிடப்படுகிறது).
# வரிசைப்படுத்தப்பட்ட அரைகுலம்

## வகையினக் கோட்பாட்டு விளக்கம்

பகுதி வரிசை அலகுள்ள அரைக்குலம் (*M*, •, 1, ≤) என்பது, m ≤ n எனக் கொண்டு, மீநெறியன் பெருக்கலை எனவும் அலகை எனவும் கொண்டால் மட்டுமே, அலகுள்ள அரைக்குல வகுப்பாகக் கருதப்படும். அப்போது தான் இன் ஒவ்வொரு உறுப்பும் இலிருந்து க்குச் செல்லும்போது தனித்தன்மை வாய்ந்த சாா்பாகக் கருதப்படுகிறது.
# ஈத் சிலேடர்

**ஈத் வாலசு மில்லர்** (பிறப்பு: சூலை 15, 1983) என்பவர் ஓர் அமெரிக்க வல்லுனர் மல்லாடல் வீரர் மற்றும் நடிகர் ஆவார். அவர் தற்பொழுது டபில்யூ டபியூ ஈ இல் ஒப்பந்தமாகி ரா நிறுவன நிகழ்ச்சியில் **ஈத் சிலேடர்** என்ற புனைப் பெயரில் பங்கேற்கிறார்.
# ஈத் சிலேடர்

## முந்தைய வாழ்க்கை

மில்லர் பைன்வில், மேற்கு விர்சினாவில் பிறந்தார். இவர் பெற்றோருக்கு ஒரே மகன் மேலும் இவரை இவர் தாய், வளர்ப்புத் தந்தை மற்றும் தாத்தா பாட்டி ஆகியோர் வளர்த்தனர்.
# மீனா நாராயணன்

**மீனா நாராயணன்** (*Meena Narayanan)* என்பவர் இந்தியத் திரைப்பட உலகின் முதல் பெண் ஒலிப்பதிவாளராவார்.
# மீனா நாராயணன்

## இளமைக் காலம்

மீனா, 1905 ஆம் ஆண்டு சிவகங்கை மாவட்டத்தில் பர்வதவர்த்தினி, சீதாராமன் இணையருக்கு மகளாகப் பிறந்தார். சீதாராமன் சென்னை உயர்நீதிமன்ற<nowiki/>ப் பதிவாளராகப் பணியாற்றியவர். மீனாவின் சித்தி லோகசுந்தரி, இயற்பியல் அறிஞர் ச. வெ. இராமனின் இணையர் ஆவார். மீனா உயர்நிலைப் பள்ளிப் படிப்பை முடித்ததும், அன்றைய வழக்கப்படி சிறு வயதிலேயே திருமணம் செய்துவைக்கப்பட்டது. இவரின் கணவர் ஏ. நாராயணன் தென்னியந்தியத் திரையுலகின் முன்னோடிகளில் ஒருவராவார்.
# மீனா நாராயணன்

## ஒலிப்பதிவுப் பணி

தமிழ்த் திரையுலகில் மௌனப்படங்கள் மட்டுமே வெளிவந்து கொண்டிருந்த காலத்தில், முதல் முறையாக ‘சவுண்டு ஸ்டுடியோ’ ஒன்றை சென்னை சேத்துப்பட்டு/கீழ்ப்பாக்கம் பகுதியின் பூந்தமல்லி சாலையில் உள்ள நாடார் தோட்டத்தில் அமைத்தார். ‘ஸ்ரீ ஸ்ரீனிவாச சினிடோன்’ அல்லது ‘சவுண்ட் சிட்டி’ தென்னிந்தியாவின் முதல் பேசும் ஒலிப்பதிவுக் கலைக்கூடம் ஆகும்.  
1936-ஆம் ஆண்டு பொத்தார் பணியிலிருந்து விலகிவிட்டார். அதன் பிறகு மீனா ஸ்ரீனிவாச சினிடோனின் ஒலிப்பதிவாளராக நியமிக்கப்பட்டார். கணவர் நாராயணன் இயக்கிய *விஸ்வாமித்ரா* படத்தின் ஒலிப்பதிவை இவர் தனியே செய்தார். 1937-ஆம் ஆண்டு *கிருஷ்ண துலாபாரம்*, *விக்கிரம ஸ்தீரி சாகசம்*, 1938-ஆம் ஆண்டு *துளசி பிருந்தா*, *போர் வீரன் மனைவி*, *மட சாம்பிராணி*, *ஸ்ரீ ராமானுஜர்*, *விப்ர நாராயணா* என்று தொடர்ச்சியாக நாராயணன் தயாரித்து இயக்கிய திரைப்படங்களில் ஒலிப்பதிவுப் பொறியாளராக மீனா பணியாற்றியுள்ளார்.
# மீனா நாராயணன்

## இறப்பு

1939-ஆம் ஆண்டு நாராயணன் தன் 39-ஆவது வயதில் காலமானார். அதற்குப் பிறகு மீனாட்சி தன் பணியைத் தொடரவில்லை.1954-ஆம் ஆண்டு அவர் மாரடைப்பு காரணமாகக் காலமானார்.
# தீயணைப்பு நீர்

**தீயணைப்பு நீர்** அல்லது **தீத்தணிப்பு நீர்** (*fireewater*) என்பது தீயினை அணைக்கப் பயன்படும் நீராகும். அந்நீரினை முறையாக வெளியேற்றுதல் அவசியமாகும். ஏனெனில், அந்நீரானது சுற்றுச்சூழலை மிகவும் பாதிக்கக்கூடியது.  
பெரும்பாலான தீயணைப்பு சந்தர்ப்பங்களில் பயன்படுத்தப்பட்ட நீரானது தீ அமர்த்தப்பட்டபிறகு வெளியேற்றப்படாமல் உள்ளது. அந்நீரில் கட்டிடங்களில் இருந்து அடித்து வந்த கரைநிலை பொருட்கள் மற்றும் எரிதலில் வெளியிடப்பட்ட கழிவுப்பொருட்கள் காணப்படும். தீத்தணிக்கப் பயன்படுத்தப்பட்ட நீர் அந்த இடத்திலேயே தேங்கியிருப்பது பூச்சிக்கொல்லிகள், கரிம மற்றும் கனிம வேதிப்பொருட்கள், இரசாயனங்கள் போன்றவை அங்கு தங்கி தீமை விளைவிக்கும். சில இடங்களான வேதித் தொழிற்சாலை, நிறுவனங்கள், வயல்வெளி ஆகியவற்றில் பயன்படுத்தப்பட்ட தீத்தணிப்பு நீரானது தன்னுள் கொண்டுள்ள பொருட்களால் பிரத்தியேகமான பிரச்சினைகளைக் கொண்டுவரக்கூடியது.  
சில வளாகங்களில் நெகிழிப் பொருட்களின் எரிந்த நிலையானது அந்நீரின் மணம் மற்றும் சுவையினை பெருமளவு பாதிக்கும். அவ்வாறு தீத்தணிக்கப் பயன்படுத்தப்பட்ட நீரினை ஆறு, குளம், போன்ற நீர் நிலைகளில் முறையாக சமன்படுத்தாமல் செலுத்தினால், இந்நிகழ்வு ஆறு மற்றும் குள்த்தின் நீரை குடிக்கவோ உணவு தயாரிக்கவோ பயன்படுத்த இயலாமல் போகும்.  
தீத்தணிப்பு நீரை முறையாக அகற்றும் ஒரு வழியானது அந்நீரை அங்கேயே தங்க வைத்து அதன் பிறகு அந்நீரினை சமன்படுத்தி பின்னர் வெளியேற்றுதலாகும். பொதுவாக அங்கீகரிக்கப்பட்ட முறைகளுள் ஒன்றானது தீத்தணிப்பு கழிவு நீரை வாயுப் பைகளில் அடைத்தும், முற்றிலும் அடைக்கப்பட்ட மீண்டும் திரும்பாத வால்வுகளில் பொருத்தியும் தானே தணியும் வகையிலோ, அல்லது அமில கழிவினைக் காரம் கொண்டோ, காரக் கழிவினை அமிலம் கொண்டோ சமன்படுத்தி சீர் செய்யலாம்.  
ஒரு தொழிற்சாலையில் தரநிலை சான்று பெற அங்கு தீத்தணிப்பு கழிவு நீர் வெளியேற்றம் மற்றும் இதர மாசுபடுத்திகளை முறையாக வெளியேற்றும் வழிகளும் தெளிவாக அமைக்கப்பட்டிருந்தால் மட்டுமே அந்நிறுவனத்தின் சுற்றுச்சூழல் கொள்கை ISO14001ன்படி முறையாக வடிவமைக்கப்பட்டதாகக் கொள்ளலாம்.
# சாமந்தமலை

**சாமந்தமலை** (*Samanthamalai*) என்பது தமிழ்நாட்டின், கிருஷ்ணகிரி மாவட்டம், வேப்பனப்பள்ளி வட்டத்தில் உள்ள ஒரு கிராமமாகும். இது கிருஷ்ணகிரியிலிருந்து, பெங்களுரு செல்லும் வழியில் 8 கி.மீ தொலைவிலும், வேப்பனப்பள்ளியில் இருந்து 13 கி.மீ தொலைவலும், மாநிலத் தலைநகரான சென்னையில் இருந்து 268 கி.மீ. தொலைவிலும் உள்ளது.
# சாமந்தமலை

## மக்கள் தொகை

2011 இந்திய மக்கள் தொகை கணக்கெடுப்பின்படி, சாமந்தமலை மக்கள்தொகை சுமார் 3,000 ஆகும். இதில் ஆண்கள் 49% பெண்கள் 51%. ஆவர்இங்கு வாழும் மக்கள் பெரும்பன்மையோனோர் இந்து மதத்தைச் சார்ந்தவர்கள். கிருத்துவமதத்தை சார்ந்தசிறுபான்மையினரும் வசிக்கின்றனர். இங்கு பரவலாக பேசப்படும் மொழிகள் தமிழ், கன்னடம், தெலுங்கு போன்றவை ஆகும்.
# சாமந்தமலை

## போக்குவரத்து

சாமந்தமலை கிராமம் தேசிய நெடுஞ்சாலை எண் 7 க்கு மிக அருகில் உள்ளது. பேருந்து எண் : 55, 11A, 11B, 13B ,13 போன்றவற்றில் செல்லலாம்.தானி வசதியும் உளளது.
# சாமந்தமலை

## இடங்கள்

சாமந்தமலைபஞ்சாயத்தில் முக்கியமாக உள்ள கிராமங்கள்:
- குட்டூர்
- சின்ன குட்டூர்
- ஒன்டியூர்
- பெத்தம்பள்ளி
- பச்சிகானப்பள்ளி
- பண்டபள்ளி
# சாமந்தமலை

## பள்ளிகள்

- அரசு ஆரம்ப பள்ளி, சாமந்தமலை
- அரசு ஆரம்ப பள்ளி, குந்தாரப்பள்ளி
- அரசு உயர் நிலைப் பள்ளி, குந்தாரப்பள்ளி
- ஸ்ரீ சத்ய சாய் மெட்ரிக் உயர்நிலைப் பள்ளி , குந்தாரப்பள்ளி
- ஸ்ரீ சரஸ்வதி வித்யா மெட்ரிக் மேல்நிலைப் பள்ளி, குந்தாரப்பள்ளி
# ஏத்தாப்பூர்

**ஏத்தாப்பூர்** (ஆங்கிலம்:**Yethapur**), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் பெத்தநாயக்கன்பாளையம், வட்டத்தில் இருக்கும் ஒரு பேரூராட்சி ஆகும்.  
இப்பேரூராட்சியின் எல்லைகளாக கல்ராயன் மலை, கிழக்கில் பெத்தநாயக்கன்பாளையம், தெற்கில் புத்திரகவுண்டன்பாளையம் ஊராட்சி, மேற்கில் வைத்தியகவுண்டன்புதூர் ஊராட்சி மற்றும் கல்யாணகிரி ஊராட்சி உள்ளது. இப்பேரூராட்சியில் ஏத்தாப்பூர் மற்றும் அபிநவம் என்று இரண்டு வருவாய் கிராமங்கள் உள்ளது. உலகிலேயே மிக உயரமான முருகன் சிலை அமைந்துள்ள முத்துமலை முருகன் கோயில் இப்பேரூராட்சியில் அமைந்துள்ளது.
# ஏத்தாப்பூர்

## அமைவிடம்

ஏத்தாப்பூர் பேரூராட்சிக்கு மேற்கில் சேலம் 41 கி.மீ.; கிழக்கில் பெத்தநாயக்கன்பாளையம் (0-3) கி.மீ. தொலைவிலும்ஆத்தூர் 12 கி.மீ. தொலைவிலும் புத்திரகவுண்டன்பாளையம் தெற்க்கில் எல்லைகளாக உள்ளது. ஏத்தாப்பூரின் 2 கி.மீ. தொலைவில் தொடருந்து நிலையம் உள்ளது.
# ஏத்தாப்பூர்

## பேரூராட்சியின் அமைப்பு

8 ச.கி.மீ. பரப்பும், 15 பேரூராட்சி மன்ற உறுப்பினர்களையும், 26 தெருக்களையும் கொண்ட இப்பேரூராட்சி ஆத்தூர் ( சேலம் ) சட்டமன்றத் தொகுதிக்கும், கள்ளக்குறிச்சி மக்களவைத் தொகுதிக்கும் உட்பட்டது.
# ஏத்தாப்பூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,866 வீடுகளும், 10,968 மக்கள்தொகையும் கொண்டது.